b'\n_START_ARTICLE_\nD\xc3\xb8r\n_START_PARAGRAPH_\nEn d\xc3\xb8r er en \xc3\xa5bning eller en indgang med en d\xc3\xb8r i en d\xc3\xb8rkarm med h\xc3\xa6ngsler (evt. med et d\xc3\xb8rtrin). En d\xc3\xb8r kan v\xc3\xa6re \xc3\xa5ben, lukket eller st\xc3\xa5 p\xc3\xa5 klem. D\xc3\xb8re har ofte en l\xc3\xa5semekanisme samt et d\xc3\xb8rgreb. D\xc3\xb8rpladen kan v\xc3\xa6re dekoreret og v\xc3\xa6re forsynet med en brevspr\xc3\xa6kke (til post og aviser) og en "d\xc3\xb8rspion", der lader beboeren se hvem, der er uden for uden selv at blive iagttaget._NEWLINE_Kombinationen af en d\xc3\xb8r og en d\xc3\xb8rkarm er en flerledsmekanisme. En d\xc3\xb8r og en d\xc3\xb8rkarm (eller anden f\xc3\xa6stning) opfylder kun d\xc3\xb8regenskaben i forening._NEWLINE_En stor d\xc3\xb8r kaldes ofte for en port, denne er placeret i en port\xc3\xa5bning, der kan v\xc3\xa6re uden port(d\xc3\xb8r).\n_START_SECTION_\nSprogligt\n_START_PARAGRAPH_\nDen indoeurop\xc3\xa6iske rod er *dhwer (= d\xc3\xb8r), russisk dver, gr\xc3\xa6sk thyra, tysk T\xc3\xbcr. P\xc3\xa5 norr\xc3\xb8nt hed det dyrr, som imidlertid bet\xc3\xb8d "d\xc3\xb8r\xc3\xa5bningen", tomrummet; egentlig et flertalsord, m\xc3\xa5ske om de to \xc3\xa5bninger man skulle igennem for at komme ind i opholdsrummet;  eller m\xc3\xa5ske benyttede de oprindelige indoeurop\xc3\xa6ere d\xc3\xb8re med to svingende halvdele.  Selve d\xc3\xb8ren hed p\xc3\xa5 norr\xc3\xb8nt hur\xc3\xb0. _NEWLINE_"D\xc3\xb8r" er en homograf. Udsagnsordet jeg  d\xc3\xb8r staves p\xc3\xa5 samme m\xc3\xa5de.'